open-index/open-wikipedia-markdown huggingface dataset:
Shoegaze

[duimnael|regs|250px|Jason Pierce van [Spiritualized in konsert.]]

**Shoegaze** is 'n meestal Britse subgenre van indiemusiek, die naam waarvan na die tipiese houding van die musikante op die podium verwys: onbeweeglik met hul hoofde na hul skoene gerig. Die genre word deur die groot en sferiese klankmuur gekenmerk waaronder dromerige melodieë skuil. Die stemme is moeilik van die instrumente te onderskei omdat laasgenoemde luider as die stem gemeng is en die instrumente self is nouliks te herken; hulle vorm 'n klankmuur. Liedtekste, indien dit uitkenbaar of verstaanbaar is, beskryf soete, kleurryke drome oor liefde, dood en dwelmmiddels.

Shoegaze het sy oorsprong in die midde van die jare '80, toe The Jesus and Mary Chain op sy debuut *Psychocandy* met ongehoorde hoeveelhede terugvoer, distorsie (*distortion*) en enorm luide dreunende kitaarriwwe uitpak. Ook groepe soos Spacemen 3 en Loop het hul musiek met oorklankde (*overdubbed*) kitaarlae oorgiet. Hierdie groepe het onder andere My Bloody Valentine geïnspireer om met daardie soort geraas (*noise*) te gaan eksperimenteer. In 1988 het hulle op ''Isn't Anything'' 'n soort hibride van geraas (*noise*) en dromerige sang en melodieë à la Cocteau Twins uitgebring. Shoegaze is gebore.

Spoedig het vele gelykwaardige groepe in die voetspore van My Bloody Valentine getree, soos Ride, Slowdrive en Galaxie 500. Die shoegazing-genre het teen die einde van die jare '80 en begin van die jare '90 veel invloed op andere, verwante genres gehad, soos die psychedeliese pop en rock van The Stone Roses en Spiritualized, en Radiohead se "Creep".

In 1991 het My Bloody Valentine die bekende *Loveless* uitgereik — volgens sommige die beste shoegaze-album. Andere hoogtepunte was *Nowhere* van Ride en *Souvlaki* van Slowdrive uit 1993 wat met die hulp van Brian Eno meer op die dromerige aspek van shoegazing gerig was.

Teen die begin van die jare '90 het die genre egter 'n stille dood gesterf. Geen enkele groep kon daarin slaag om eg kommersieel sukses te boek nie, mede deurdat in die pers alle aandag na britpop en grunge verskuif het. Sommige het die genre verlaat, andere het 'n meer popperige afwerking ingevoer; tog het The Verve daarin geslaag om 'n suksesvolle loopbaan in die genre uit te bou.

Die erfenis van shoegaze is egter nie te onderskat nie. So het geraasrock (*noise rock*) en droompop (*dream-pop*) in die jare '90 tot die gewildste indie-subgenres uitgegroei, soos die geval was met Mercury Rev, The Flaming Lips, American Analog Set en Yo La Tengo. Ook is die opkoms van postrock 'n soortgelyke musikale herwaardering vir sferiese rock.

## Verwante genres 
* New wave
* Postrock
* Noise rock
Salamanca

**Salamanca** is 'n stad in Spanje in die outonome gebied Kastilië en León. Die stad het 'n bevolking van 153&nbsp;472 in 2011 gehad en het 'n oppervlakte van 39,34 km². Die historiese sentrum van Salamanca is in 1988 deur UNESCO as wêrelderfenisgebied gelys.

## Eksterne skakels 
*   Amptelike UNESCO bladsy
Alfred Wegener

**Alfred Lothar Wegener** (* 1 November 1880 in Berlyn; † November 1930 in Groenland) was 'n Duitse weerkundige, poolnavorser en geowetenskaplike. As sy beduidendste bydrae tot die moderne wetenskap word sy teorie oor kontinentale verskuiwing beskou waarvoor hy eers postuum erkenning geniet het. Hierdie teorie vorm die basis vir die huidige model van plaat-tektoniek. Gedurende sy leeftyd het hy veral vir sy weerkundige navorsing asook sy pionierwerk op die gebied van poolnavorsing bekend gestaan.
Neurenberg

**Neurenberg** (Duits: *Nürnberg*, [ˈnʏɐ̯nbɛɐ̯k], ) is die tweede grootste stad in Beiere, Duitsland, ná die hoofstad München met 'n bevolking van 515&nbsp;543 in 2020 en 'n oppervlakte van 186,44&nbsp;km².

## Geografie 
Neurenberg is geleë in die noorde van Beiere, 170&nbsp;km noord van München.

## Geskiedenis 
Die stad het bekend geraak vir die Neurenberg-verhore wat na die Tweede Wêreldoorlog hier gehou is. Dit was een van die gasheerstede tydens beide die FIFA Sokker-Konfederasiebeker in 2005 en FIFA Sokker-Wêreldbekertoernooi in 2006.

## Galery 

Nuernberg-Burg-06-2005-gje.jpg
Nuernberg-04-Duererhaus-2005-gje.jpg
Nuernberg-48-Fronveste-Kettensteg-2006-gje.jpg
Nuernberg-Beim Tiergaertnertor-06-2005-gje.jpg
Nuernberg-Frauenkirche-02-am Hauptmarkt-2006-gje.jpg
Nuernberg-Narrenschiff-04-Juergen Weber-2005-gje.jpg
Nuernberg-Weissgerbergasse-26-2005-gje.jpg
Nuernberg-Rochusfriedhof-08-2006-gje.jpg

## Verwysings 
## Eksterne skakels 
*  
*  Amptelike webwerf
Newarivier

Die **Newarivier** (Russies: Нева́) is ’n rivier in Noordwes-Rusland wat van die Ladogameer deur die westelike deel van Leningrad-oblast en die stad Sint Petersburg na die Golf van Finland vloei. Hoewel dit nie baie lank is nie, is dit die derde grootste rivier in Europa in terme van sy gemiddelde uitmonding (naas die Wolga en die Donau).

## Geografie 
Die Newa is 74&nbsp;km lank. Altesaam 28&nbsp;km hiervan is binne die stadsgrense van Sint Petersburg en die res is in die Leningrad-oblast. Dit vloei suidwes van die Ladogameer, bereik sy mees suidelike punt naby sy samevloeiing met die Tosnarivier en draai dan noordwes en vloei uit in die Golf van Finland. Die rivier se gemiddelde breedte is 400-600 meter en die gemiddelde diepte 8-11 meter. Die Newastroomgebied sluit in die Ladoga en die Onegameer, die twee grootste mere in Europa.

Van Desember tot vroeg in April vries die rivier en is dit nie vaarbaar nie.

### Newadelta 
Die eilande in die historiese deel van Sint Petersburg in die Newadelta word gevorm deur natuurlike sytakke sowel as mensgemaakte kanale. Die belangrikste sytakke is:
* Bolsjaja Newa (Groot-Newa)
* Malaja Newa (Klein-Newa)
* Bolsjaja Nefka (Groot-Nefka)
* Srednaja Nefka (Middel-Nefka)
* Malaja Nefka (Klein-Nefka)

Die belangrikste eilande is:
* Wasiljefski-eiland
* Dekabristof-eiland
* Kamenni-eiland
* Krestofski-eiland
* Petrogradski-eiland
* Jelagin-eiland

## Geskiedenis 
[duimnael|links|250px|[Oest-Izjora, waar die Slag van die Newa na bewering in 1240 plaasgevind het.]]
In die Middeleeue was die breë Newa ’n belangrike verbinding tussen die Oossee en die Wolgarivierroetes na die Ooste. Dis by die samevloeiing van die Newa en die Izjorarivier waar die bekende maar swak gedokumenteerde Slag van die Newa (1240) tussen die Swede en die Russe plaasgevind het. Aleksander Jaroslawitsj, prins van Nowgorod, het die geveg gewen en daarna die titel "Nefski" (van die Newa) aangeneem.

In die 16de eeu was die Sweedse fort Nyen aan die Newa geleë. Pieter die Grote het dit verwoes en die Fort van Petrus en Paulus in 1703 daar gebou. Die fort, wat op die Zajatsji-eiland geleë is, word beskou as die eerste gebou in Sint Petersburg.

## Verwysings 
## Eksterne skakel 
* Newarivier (Russies)

* 15px Hierdie artikel is vertaal uit die Engelse Wikipedia
Gaël Monfils

**Gaël Sébastien Monfils** (Frans: [ɡaɛl mɔ̃ˈfis]; gebore op 1 September 1986 in Parys, Frankryk) is 'n Franse professionele tennisspeler. Hy was die Franse tennisspeler met die hoogste posisie, toe hy in 2016 no.&nbsp;6 in die wêreld was.

## Grand Slam-rekord 
duimnael|links|upright|Gaël Monfils tydens die Mutua Madrid Open in 2015
duimnael|links|upright|Gaël Monfils tydens die Qatar Exxonmobil Open in 2012
Die tabel toon Monfils se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Amptelike webwerf
*  Gaël Monfils se ATP-profiel
*  Gaël Monfils se ITF-profiel
*
Ixtlilxochitl II

**Ixtlilxochitl II**, deur die Spanjaarde **Don Fernando Ixtlilxochitl** gedoop, was die laaste koning van Acolhuacan, 'n deelstaat van die Asteekse Ryk. Hy het as marionet van die Spanjaarde geregeer en sy onderdane met dwang gekersten.

Hernán Cortés het hom aanvanklik *Chichimecatecle* genoem, wat 'n verbastering van sy titel *Chichimecahtecuhtli* is. Na bewering het hy 'n blanke vel gehad.

Hy was 'n seun van Nezahualpilli en oorgrootvader van Fernando de Alva Ixtlilxochitl, wat die geskiedenis van Tekskoko op skrif gestel het.
Hueyi tlahtoani

duimnael|Geslagsregister van die regerende familie van Tenochtitlan.
**Hueyi tlahtoani** (**hueyi** word ook wel as *huey* of *uei* geskryf, en **tlahtoani** as *tlatoani*) was die naam wat die Asteke aan die hoogste leier van 'n politieke eenheid, waaronder ook die leier van hul eie ryk, gegee het. Hueyi tlatoani is Nahuatls en beteken "groot spreker", en wel spreker in die opsig van opdraggewer.

Hueyi tlahtoani is eens as keiser vertaal, maar dit is nie korrek nie omdat laasgenoemde begrip tipies is aan die Europese kultuur, naamlik die erfenis van die Romeinse Ryk, en afgelei van die naam Julius Caesar.

## Lys van Asteekse heersers 
### Tlahtoanime van die Meksika 
Waarskynlik grotendeels legendaries:
* ?–1233: Iztacmixcohuatl
* 1233–1272: Tozcuecuextli
* 1272–1299: Huehue Huitzilihuitl
* 1299–1347: Ilancueitl
* 1347–1363: Tenoch

### Hueyi tlahtoanime 
* 1375–1395: Acamapichtili
* 1395–1417: Huitzilihuitl
* 1417–1427: Chimalpopoca
* 1427–1440: Itzcoatl
* 1440–1469: Motecuhzoma Ilhuicamina
* 1469–1481: Axayacatl
* 1481–1486: Tizoc
* 1486–1502: Ahuitzotl
* 1502–1520: Motecuhzoma Xocoyotzin
* 1520: Cuitlahuac
* 1520–1521/1525: Cuauhtémoc

### Marionette onder Spaanse gesag 
* 1525–1526: Diego Velázquez Tlacotzin
* 1526–1530: Andrés de Tapia Motelchiuh
* 1532–1536: Pablo Xochiquentzin
* 1539–1541: Diego Huanitzin
* 1541–1554: Diego de San Francisco Tehuetzquitizin
* 1554–1566: Esteban de Guzmán
* 1557–1562: Cristóbal de Guzmán Cecetzin
* 1563–1565: Luis de Santa María Nanacacipactzin
Asteekse Driebond

: ***Asteekse Ryk** stuur hierheen aan. Vir die mense van die Asteekse Ryk, sien Asteke.*

Die **Asteekse Driebond** (Nahuatl: *Ēxcān Tlahtōlōyān*, [ˈjéːʃkaːn̥ t͡ɬaʔtoːˈlóːjaːn̥], ook Trippel- of Drievoudige Alliansie genoem), beter bekend as die **Asteekse Ryk**, was 'n alliansie van drie Asteekse stadstate: Tenochtitlan, Tekskoko en Tlacopan. Die stadstate het oor die gebied in en rondom die Vallei van Meksiko tussen 1428 tot in 1521 geheers, toe hulle deur die Spaanse conquistadores en hul inheemse geallieerdes onder bevel van Hernán Cortés tydens die Spaanse verowering van die Asteekse Ryk verslaan is.

duimnael|links|Kaart van die Vallei van Meksiko rondom 1519 met die drie hoofstede van die Asteekse driebond: Tenochtitlan, Tekskoko en Tlacopan
Die Asteekse Driebond is in 1427 deur Itzcoatl uit Tenochtitlan en Nezahualcoyotl uit Tekskoko gevorm nadat beide die Tepaneekse oorheersers uit Azcapotzalco afgewerp het. Saam met die kleiner stadstaat Tlacopan, in der waarheid 'n oorblyfsel van Azcapotzalco, het hulle die Driebond gevorm. Ondanks die naam was Tenochtitlan die dominante lid en Tlacopan die swakste. Tenochtitlan en Tekskoko het elk twee vyfdes van alle inkomste ontvang, terwyl Tlacopan een vyfde ontvang het. Toe Spanjaarde in 1519 gearriveer het, was Tlacopan as 'n aparte stadstaat byna verdwene en is die gebiede van die Alliansie vanuit Tenochtitlan geregeer, terwyl ander inheemse volke soos Mixteke en Zapoteke hul onafhanklikheid kon bewaar.

Op sy hoogtepunt het die Alliansie die grootste gedeelte van sentrale Meksiko van kus tot kus beheer, met uitsondering van 'n klein gebied ten suidooste van Tenochtitlan, die Tlaxcalteekse stadstate, wat rofweg die hedendaagse Meksikaanse deelstaat Tlaxcala is. Dit was die Tlaxcalteke wat bondgenote met Hernán Cortés in 1521 geword het om uiteindelik die Alliansie te vernietig.

## Sien ook 
* Asteekse mitologie
* Blommeoorlog

## Verwysings 
## Verdere leesstof 
*  
*  
*  
*  
*  

## Eksterne skakels
Hiperkorreksie

**Hiperkorreksie** is 'n taalverskynsel waarby die spreker 'n vermeende taalfout ten onregte "korrigeer". Sprekers wat hul bes doen om netjies te praat, gaan soms te ver as hulle 'n korrekte woord vir 'n dialekwoord aansien. Wanneer hulle die woord op dieselfde manier "verbeter" as wat hulle by 'n dialekwoord sou doen, is daar sprake van *hiperkorreksie*.
Gossip

**Gossip** (voorheen **The Gossip**) is 'n drieledige Amerikaanse indierockgroep wat uit voorsangeres Beth Ditto, kitaarspeler Brace Pain en tromspeler Hannah Blilie bestaan. Die groep was relatief onbekend totdat hulle sukses behaal het met hul derde ateljeealbum, *Standing in the Way of Control*.

## Diskografie 
* ''That's Not What I Heard* (2001)
* *Movement* (2003)
* *Standing in the Way of Control* (2006)
* *Music For Men* (2009)
* *A Joyful Noise* (2012)
* *Real Power'' (2024)

## Verwysings 
## Eksterne skakels 
* Amptelike webwerf  
*  
* MySpace-profiel
Medellín, Spanje

**Medellín** is 'n nedersetting in die Spaanse provinsie Badajoz in die outonome gemeenskap Extremadura met 'n oppervlakte van 65&nbsp;km². In 2011 het Medellín 2&nbsp;354 inwoners getel. Die stad is langs die Guadianarivier geleë.

## Gebore in Medellín 
* Hernán Cortés (1485), conquistador

## Eksterne skakels 
*  Amptelike webwerf
Castilleja de la Cuesta

**Castilleja de la Cuesta** is 'n gemeente in die Spaanse provinsie Sevilla in die regio Andalusië met 'n oppervlakte van 2 km². In 2011 het Castilleja de la Cuesta 17&nbsp;442 inwoners getel.

Castilleja de la Cuesta se bekendste inwoner was Hernán Cortés, die veroweraar van Meksiko, wat hier in 1547 oorlede is en begrawe lê.
Conquistador

[duimnael|Helm van 'n conquistador. Museo del Carmen, [Maipú (Chili).]]
duimnael|*Pedro de Valdivia stig Santiago de Chile* - skildery deur Pedro Lira, 1889.

Die **conquistadores** (die Spaanse term vir *veroweraars*) was die soldate, ontdekkingsreisigers en avonturiers wat 'n groot deel van Latyns-Amerika en die Filippyne tussen die 15de en 17de eeu onder Spaanse beheer gebring het.

Nadat Christophorus Columbus die Amerikas ontdek het, het Spanje spoedig ekspedisies uitgestuur om die Nuwe Wêreld te evangeliseer. Vele van hierdie deelnemers was hidalgo's en het tot verarmde adel behoort. Deur na Latyns-Amerika te reis, het hulle gehoop om die fortuin te maak wat hulle in Europa nie kon kry nie. Baie conquistadores het uit Extremadura gekom.

Aanvanklik het baie conquistadores die inheemse bevolking van die streek op gruwelike wyse mishandel. Die Indiane is uitgemoor, misbruik en tot slawerny gebring, en hul stede is vernietig. Hierdeur het vele belangrike kulturele sentra van onder meer die Inkas en die Mayas verdwyn.

Daar was egter ook Spanjaarde wat teen hierdie misdade in opstand gekom het. As gevolg daarvan is in 1542 'n nuwe koloniale wet aangeneem, waarmee gepoog is om die Indiane in Latyns-Amerika beter te beskerm. Vir vele Indiaanse gemeenskappe het hierdie wetgewing egter te laat gekom.

## Sien ook 
* Hernán Cortés
* Francisco Pizarro
Motorradio

'n **Motorradio** is 'n radio wat in 'n motorvoertuig ingebou is. Die motorradio was die vroegste toepassing van elektronika in motorvoertuie. Dit was asof twee van die belangrikste uitvindsels van die laaste kwart van die 19de eeu op die gebied van kommunikasie mekaar uitgesoek het om te benadruk dat beide die doel gehad het om die ruimte tussen ons heen te verklein. Dit was nie die brandstofmotor nie, maar die stoom- en die elektries aangedrewe motor wat die eerste "mobiele radiostasies" geword het.
La Roux

**La Roux** is 'n Britse elektropopduo bestaande uit sangeres Elly Jackson en vervaardiger Ben Langmaid (Faithless). Die groepsnaam is 'n verbastering van die Franse *La Rousse* (Die Rooie) wat betrekking het op die haarkleur van Jackson. Hoewel sy in hierdie projek min of meer alleen optree en Langmaid meer op die agtergrond bly, hou La Roux vol hulle is geen solohandeling nie.

## Eksterne skakels 
* Amptelike webwerf 
* MySpace-profiel
Grootvorstepaleis van Litaue

duimnael|250px|Model van die Grootvorstepaleis
duimnael|250px|Die kastele van Vilnius in 1740. *Bo-Kasteel*: 1. Westelike of Gediminas-toring; 2. Suidelike toring (fondamente het bewaar gebly); 3. Paleis (bouvalle)*Laer Kasteel*: 4. Stadspoorte en brug na die stad (Pilies-straat); 5. Pad en brug na Tilto-straat; 6. Sint-Basilius-katedraal; 7. Paleis van die Hooggeregshof; 9. Koninklike Paleis; 10. Paleistuin; 11. Paleisgebou, arsenaal vanaf die laat 18de eeu, huisves tans 'n museum; 12. Noord-oostelike toring en poorte van die arsenaal; 13. Die arsenaal se binnehof
duimnael|regs|250px|Die gedeeltelik herboude paleis in 2019

Die **Grootvorstepaleis van Litaue** (Litaus: *Lietuvos valdovų rūmai*, Pools: *Zamek Dolny w Wilnie*) is in die 15de eeu vir die heersers van die Grootvorstedom Litaue in die hoofstad Vilnius opgerig. Die Grootvorstepaleis in die Laer Kasteel het geleidelik ontstaan; sy bloeityd was in die 16de en in die middel van die 17de eeu. Die Paleis het eeue lank die politieke, administratiewe en kulturele sentrum van die Grootvorstedom Litaue gevorm. In 1801 is die gebou verniel.

Sedert 2002 het volgens 'n besluit van die Seimas, die Litause parlement, 'n nuwe paleisgebou op die oorspronklike perseel ontstaan. Die gedeeltelik voltooide paleis is op 6 Julie 2009 ingewy. Hierdie heropening was een van die belangrikste gebeurtenisse tydens die Litause Millenniumfeesvierings ter herdenking van die eerste verwysing na Litaue in die Quedlinburgse Annale in die jaar 1009. Daarnaas was dit een van die hoogtepunte van die jaar waarin Vilnius naas Linz in Oostenryk as Europese Kultuurhoofstad gefungeer het.

Die paleis van die Litause grootvorste versinnebeeld die lang tradisie van Litaue as 'n onafhanklike staat en word as 'n simbool van nasionale trots beskou. Die gebou sal daarnaas as 'n nasionale kultuurerfenis vir opvoedkundige doeleindes gebruik word - onder meer om Litauers bewus te maak van die geskiedenis van hul land.

## Verwysings
Jimi Hendrix

**Jimi Hendrix** (27 November 1942 - 18 September 1970), gebore as **Johnny Allen Hendrix** in Seattle, Verenigde State van Amerika, was 'n kitaarspeler, sanger en musiekkomponis. Hy sterf in 'n hotelkamer in Londen (Verenigde Koninkryk) aan 'n oordosis Vesparax-slaappille. Hy word beskou as die beste kitaarspeler in die geskiedenis.

## Albums 
* 1967 *Are You Experienced?*
* 1967 *Axis: Bold as Love*
* 1968 *Electric Ladyland*
* 1970 *Band of Gypsys* [sic]
* 1971 *The Cry of Love*
* 1971 *Rainbow Bridge*
* 1972 *War Heroes*
* 1974 *Loose Ends*
* 1975 *Crash Landing*
* 1975 *Midnight Lightning*
* 1980 *Nine to the Universe*
* 1997 *First Rays of the New Rising Sun*

## Sien ook 
* 27-Klub

## Verwysings 
## Eksterne skakels 
*  Amptelike webwerf
Vlieënde Spaghettimonster

duimnael|Die Vlieënde Spaghettimonster en Mosey

Die **Vlieënde Spaghettimonster** is die god van die Kerk van die Vlieënde Spaghettimonster (of Pastafarianisme) wat deur Bobby Henderson op die internet begin as 'n parodie op die besluit van die streeksowerheid Kansas om tydens biologielesse naas ewolusieleer ook die teorie van intelligente ontwerp te leer. Henderson het 'n brief aan die Kansas Board of Education gestuur waarin hy geëis het dat daar in die klas net so veel tyd aan die geloof in die Vlieënde Spaghettimonster bestee word as wat daar aan die Christendom en ander skeppingsverhale bestee word. Hierdie "geloof" het sedertdien 'n internetfenomeen geword, met volgelinge wat die woorde van hul "noedelige meester" preek asof dit 'n ware geloof was.
Dertigjarige Oorlog

Die **Dertigjarige Oorlog** (1618–1648) was een van die verwoestendste konflikte in Europese geskiedenis. Die oorlog is hoofsaaklik (dog nie uitsluitlik) in Duitsland geveg en het met tye die meeste lande van Europa betrek. Seeoorlogvoering het ook oor die seë gereik en die koloniale vorming van toekomstige nasies beïnvloed.

Die oorsprong van die konflik en die doelwitte van die deelnemers is ingewikkeld en daar kan nie na één spesifieke geval verwys word as die hoofrede vir die oorlog nie. Die oorlog was oorspronklik geveg as 'n godsdienstige konflik tussen Protestante en Katolieke in die Heilige Romeinse Ryk, alhoewel geskille oor die interne politiek en balans van mag binne-in die Ryk ook 'n belangrike rol gespeel het. In hierdie fase het die oorlog 'n voortsetting geword van die Bourbon-Habsburg-wedywering vir Europese politieke superioriteit, wat weer gelei het tot verdere oorlogvoering tussen Frankryk en die Habsburg-magte, met minder klem op godsdiens.

Een van die grootste gevolge van die Dertigjarige Oorlog was die uitgebreide verwoesting van algehele streke; tallose gebiede is verweer deur plunderende troepe. Die bevolkings van die Duitse state, die Lae Lande en Italië het aansienlik afgeneem as gevolg van voorvalle van hongersnood en siekte, terwyl vegtende magte bankkrotskap in die gesig gestaar het.

In die 17de eeu was daar van leërs verwag om hul fondse grotendeels te verkry uit buit of huldeblyke (wat afgedwing is in die gebiede waar hulle gestasioneer is). Hierdie metode het 'n soort wetteloosheid aangemoedig, wat 'n swaar las vir inwoners van die beleërde gebiede was. Die Dertigjarige Oorlog is amptelik beëindig met die verdrae van Osnabrück en Münster, as deel van die groter Vrede van Wesfale.

## Verwysings
Armed Assault

**Armed Assault** (ArmA) is 'n rekenaarspeletjie van die Tjeggiese rekenaarmaatskappy Bohemia Interactive. Die spel is in Europa en Suid-Afrika verkrygbaar. In die Verenigde State en Kanada word die spel bemark as ArmA: Combat Operations.

ArmA is 'n taktiese militêre-eerstepersoon en derdeperson-skieter, en word beskou as die opvolger van Operation Flashpoint. Weens regs redes mag die spel nie Operation Flashpoint heet nie, aangesien die firma Codemasters die regte besit van die naam Operation Flashpoint.

ArmA en die Junie 2009 vrygestelde ArmA 2 is vanuit 'n grafiese oogpunt meer ontwikkeld as Operation Fashpoint.

## Eksterne skakels 
*Amptelike webwerf
TrackIR

Die TrackIR is 'n apparaat waarmee virtueel in die kajuit van 'n motor of vliegtuig, binne 'n rekenaarspeletjie, rondgekyk kan word. Dit skep 'n realistiese beeld asof die persoon wat dit gebruik werklik in die vliegtuig of motor sit.

Die apparaat werk met 'n infrarooisensor. Indien 'n opsionele aanknipsensor (Engels: track clip) aan 'n bofbal pet geheg word, kan voor die apparaat gestaan of gesit word. As jy dan jou kop draai  boots dit jou rondkyk in die kajuit na.

'n Paar bekende speletjies wat enorm baat gevind het deur die realistiese belewenis daarvan te verbeter is Digital Combat Simulator, Armed Assault en die Flight Simulator-reeks van Microsoft.

## Ekstra informasie 
*NaturalPoint Inc. amptelike webwerf
*Open Source gratis alternatief
Tuvalu

**Tuvalu** of **Toewaloe** (Engels: [tuˈvɑːluː], ), voorheen **Ellice-eilande** (*Ellice Islands*), is 'n eilandstaat in die Stille Oseaan en Oseanië suid van die ewenaar. Dit beslaan 'n oppervlakte van 26&nbsp;km² en het 'n bevolking van 11&nbsp;733 in 2024 gehad. Tussen 9 en 16 Oktober 1892 is elkeen van die Ellice-eilande deur kaptein Gibson van die HMS *Curacoa* tot 'n Britse protektoraat geproklameer. Die Ellice-eilande is vanaf 1892 tot 1916 deur 'n residensiële kommissaris as deel van die Britse Wes-Stille Oseaan Gebiede geadministreer en het aansluitend tot 1976 deel uitgemaak van die Gilbert- en Ellice-kolonie.

In Desember 1974 is 'n referendum gehou waarin bepaal is of die Ellice- en Gilbert-eilande elkeen hul eie administrasie moes hê. As gevolg van dié referendum het die Gilbert- en Ellice-kolonie op 1 Januarie 1976 ophou bestaan en die afsonderlike Britse kolonies van Kiribati en Tuvalu is gestig. Tuvalu het op 1 Oktober 1978 sy volle onafhanklikheid van die Verenigde Koninkryk ontvang. Dit is 'n grondwetlike monargie binne die Britse Statebond en Charles III van die Verenigde Koninkryk is die staatshoof van dié land. Op 5 September 2000 het Tuvalu die 189ste lidland van die Verenigde Nasies geword. In onlangse jare het Tuvalu vir die verhuring van sy internettopvlakdomein .tv aan veral televisiestasies bekend geword en hiermee 'n nuwe bron van inkomste verkry.

Tuvalu se grondgebied word ernstig bedreig deur stygende seevlakke, veroorsaak deur aardverwarming. Op 10 November 2023 het die Australiese eerste minister Anthony Albanese en sy Tuvaluaanse eweknie Kausea Natano tydens die plaaslike forum Stille Oseaan-eilandforum (PIF) op die Cookeilande 'n ooreenkoms onderteken, waarvolgens jaarliks 280 Tuvaluane – uit 'n bevolking van sowat 11&nbsp;900 in 2021 – na Australië sal mag migreer, waar hulle kan werk, studeer en bly. Hulle word ook toegelaat om Australiese burgerskap te ontvang.

## Etimologie 
Tuvalu beteken in Tuvaluaans "agt staan saam" (vergelyk **walo* wat "agt" in Proto-Austronesies beteken) en verwys na die agt bevolkte eilande waaruit die eilandstaat bestaan.

## Sport 
*Kilikiti* is 'n tradisionele sportsoort wat in Tuvalu beoefen word en soortgelyk is aan krieket. *Te ano* ("die bal") is 'n gewilde sportsoort spesifiek aan Tuvalu en word met twee ronde balle met 'n deursnee van 12&nbsp;cm gespeel. *Te ano* is 'n tradisionele spel verwant aan vlugbal, waarby twee harde balle gemaak van pandanus-blare geslaan word teen 'n groot spoed en die spanlede probeer keer dat die bal die grond raak. Ander gewilde sportsoorte sluit in sokker, futsal, vlugbal, handbal, basketbal en rugby.

## Verwysings 
## Bronnelys 
; Algemeen
*  
*  

## Eksterne skakels 
*
Cuauhtémoc

[duimnael|links|upright|Staandbeeld van Cuauhtémoc in [Meksikostad.]]
**Cuauhtémoc** (1497 — 26 Februarie 1525, Hueyimollan) was die laaste hueyi tlahtoani (Asteekse leier). Die naam Cuauhtémoc beteken "neergedaalde arend".

Cuauhtémoc was 'n neef van Motecuhzoma II en van die vorige leier Cuitlahuac. Nadat Cuitlahuac aan pokke oorlede is, is daar gestem dat Moctezuma se dogter en Cuitlahuac se eggenote Tecuichpotzin hom sou moet opvolg, maar uiteindelik is Cuauhtémoc gekies. Cuauhtémoc het met Tecuichpotzin getrou om sy bewind te legitimeer. Hy het op die troon gekom toe Tenochtitlan deur die Spanjaarde beleër was. Hy was op daardie oomblik agttien jaar oud.

Op 13 Augustus 1521 (volgens die Spanjaarde na 'n mislukte vlugpoging) het hy homself aan Hernán Cortés oorgegee. Nadat hy homself oorgegee het, is hy deur die Spanjaarde gemartel omdat hulle inligting oor Asteekse goudskatte van hom wou hê. Cortés het hom later op sy tog na Honduras saamgeneem. Op 26 Februarie 1525 is hy in Hueyimollan, ver buite Asteekse gebied, opgehang.

Cuauhtémoc word teenwoordig in Meksiko as 'n held beskou. Cuauhtémoc is in Meksiko 'n veel voorkomende voornaam. In Ixcateopan in die deelstaat Guerrero is 'n graf waarin Cuauhtémoc vermoedelik begrawe lê.
Moctezuma I

**Moctezuma I** (1398–1469) was van 1440 tot 1469 die hueyi tlahtoani, die leier van die Asteke.

## Die naam 
duimnael|links|Kaart van die uitbreiding van die Asteekse Ryk deur die eeur heen.
**Moctezuma** word gewoonlik in Spaanse geskrifte gebruik, terwyl **Montezuma** 'n ou Engelse spelling van die naam is. **Motecuhzoma** of **Motecuzoma** is die oorspronklike naam in Nahuatl (uitgespreek as *mo-tek-w-zo-ma*) wat "hy wat homself heerser maak deur sy woede" beteken. Dit stam af van *mo*, derdepersoon besittend, *techuhtli*, "heer", en *zoma*, "bose" of "met gefronsde gesig". Die gebruik van 'n regeringsnommer is slegs bedoel as 'n moderne onderskeid van die ander Moctezuma, na wie as Motecuhzoma II verwys word. Nog 'n manier om hulle te onderskei, naas die gebruik van Romeinse syfers, is dat Moctezuma I **Motecuhzoma Ilhuicamina** in Nahuatl genoem word en Moctezuma II *Motecuhzoma Xocoyotzin*. Die eerste van hierdie benaminge beteken "eensame wat 'n pyl in die hemel skiet"; *Xocoyotzin* beteken "die geëerde jonge", uit te spreek as *tsjo-ko-jot-zin* (waar *Xocoyotl* eenvoudig "die jonge" of "junior" sou beteken).

## Dade 
Hy het die Drievoudige Verbond met Tekskoko en Tlacopan gevorm en die Asteekse Ryk van die Atlantiese kus tot aan die Stille Oseaan uitgebrei. Hy het onder andere die Huaxteke en Totonake verslaan. Onder Moctezuma se regering het die hoogpriester Tlacaellel die Asteekse geskiedenis grotendeels laat herskryf. Saam met Nezahualcoyotl van Tekskoko het hy 'n akwaduk laat aanlê wat die hoofstad Tenochtitlan van water sou voorsien. Moctezuma I is deur Axayacatl opgevolg.

## Verwysings
Afrikaanse Christen Kerk van Nieu-Seeland

Die **Afrikaanse Christen Kerk van Nieu-Seeland** (sic) (Engels: *Afrikaans Christian Church of New Zealand*) is 'n Afrikaanstalige kerk met gemeentes in verskeie stede in Nieu-Seeland. Die kerk is in 1998 deur Suid-Afrikaanse immigrante gestig, en het sterk gegroei in die afgelope dekade. Daar was in 2009 nege gemeentes: Auckland, North Shore, Howick, Hamilton, Wellington, Christchurch, Rotoroa, Tauranga en Hawkes Bay.

## Geskiedenis 
Die einde van apartheid het tot grootskaalse emigrasie van Afrikaners na onder andere Nieu-Seeland gelei. 'n Groep emigrante het in 1998 in Auckland byeen gekom en die Afrikaanse Christen Kerk van Nieu-Seeland gestig.

## Verwysings 
## Eksterne skakels 
* Afrikaanse Christen Kerk van Nieu-Seeland
Skaak (skaak)

In skaak en soortgelyke speletjies, is **skaak** 'n toestand wat voorkom wanneer 'n speler se koning in aanval is. 'n Koning wat so bedreig is, is beskou as *in skaak*. 'n Speler moet, indien moontlik, *buite skaak* kom deur die koning na 'n onaangevalle vierkant te skuif, plaas 'n stuk tussen die dreigende stuk en die koning, of die dreigende stuk vas te vang.  As die speler nie die "skaak" deur enige van hierdie opsies kan verwyder nie, eindig die wedstryd in skaakmat en die speler verloor. Spelers kan geen beweging maak wat hul eie koning in "skaak" plaas nie.

## Sien ook 
* Pat (skaak)
* Skaakmat

## Bronnelys 
* 
* (1981 paperback)
*
*
*
*
*
*
*
* "The Spite Sacrifice in Chess" by Edward Winter
Reitwein

**Reitwein** is 'n dorp in die administratiewe distrik Märkisch-Oderland (deelstaat Brandenburg, Duitsland).
McGregor

**McGregor** is 'n Bolandse dorpie in die Wes-Kaap, sowat 150&nbsp;km oos van Kaapstad in die Kaapse Wynland-distriksmunisipaliteit geleë.

## Geskiedenis 
[duimnael|links|130px|Ds. [Andrew McGregor. McGregor het op 17 Desember 1902 van Robertson afgestig en is na hom genoem.]]
Die dorpie is in 1861 gestig en het tot 1905 as Lady Grey bekend gestaan, gedoop na Eliza Grey, die vrou van die destydse goewerneur aan die Kaap, sir George Grey. Die naam is toe verander om verwarring met die gelyknamige Oos-Kaapse dorp te voorkom en ter ere van dominee Andrew McGregor, die eerste Skotse leraar van die Nederduits Gereformeerde Kerk wat meer as veertig jaar as die NG gemeente Robertson se predikant gedien het in die tyd toe McGregor nog onder Robertson geressorteer het.

Deesdae lok McGregor heelwat inwoners en besoekers danksy die rustigheid, vars lug en omdat sogenaamde alternatiewe denke daar floreer. Die plaaslike, Engelsmedium Waldorf-skool het in 2013 118 leerders van gr. 1 tot matriek gehad en 24 in die twee voorskoolse grade. Die McGregor Primêre Skool het in daardie jaar 435 leerders van gr. R tot gr. 8 gehad. Twee plaasskole het onderskeidelik 34 en 22 leerders gehad.

McGregor is deel van die Wes-Kaapse wynroetenetwerk en ook aan die een punt van die Boesmanskloof-wandelroete, wat die dorpie met Greyton in die suide verbind. Die wandelroete is 14&nbsp;km lank en die hoogste punt is 750&nbsp;m bo seevlak. Die wandelroete gaan oor die Riviersonderendberge.

## Flora 
Die McGregor speldekussing is 'n klein struik (en deel van die *Proteaceae*- familie), wat hier aangetref word en as kritiesbedreig gelys is.

## Sien ook 
* Lys van dorpe in Suid-Afrika
* Attwell, Eric: The village where time stood still.  In: Lantern. Tydskrif vir Kennis en Kultuur. Jaargang 26, nr. 2, Desember 1976.

## Verwysings
Jongi Nokwe

**Jongi Nokwe** (gebore in Ngxalawe, ou Ciskei op 30 Desember 1981) is 'n voormalige Springbokrugbyspeler wat vir die Valke in die Curriebeker speel. Hy het voorheen vir die Vrystaat Cheetahs in die Curriebeker en die Cheetahs in Superrugby gespeel.

## Eksterne skakels
Adriaan Strauss

**Adriaan Strauss** (gebore in Bloemfontein op 18 November 1985) is 'n Springbokrugbyspeler wat as haker vir die  in die Superrugbykompetisie speel. Hy het voorheen vir 8 jaar lank die  verteenwoordig.

Hy trek die gesogte Springboktrui die eerste keer op 19 Julie 2008 aan as plaasvervanger-haker vir Schalk Brits teen die Wallabies. Hy druk sy eerste drie vir die Springbokke op 18 November 2012 teen Skotland in die  Murrayfield-Stadion en hy verras die Skotte met nog 'n drie, 25 minute later, nadat hy die bal onderskep het. In 2012–2013 is hy die eerste-keuse haker vir die nasionale span. Hy was ook deel van Suid-Afrika se span tydens die Rugbywêreldbeker 2015.

Strauss is op 30 Mei 2016 as die nuwe Springbokkaptein aangewys. Hy kondig egter teen einde 2016 sy totale internasionale uittrede aan nadat hy vir slegs 3 toetswedstryde kaptein was.

## Verwysings 
## Eksterne skakels 
* 
* 
* Adriaan Strauss by itsrugby.co.uk
Johan Wessels

: *Vir die sanger met dieselfde naam, sien Kupido.*

**Johan Wessels** (gebore in Vereeniging, 29 November 1988) is ’n rugbyspeler wat vir die Vrystaat Cheetahs in die Curriebeker en vir die Cheetahs in die Superrugbykompetisie gespeel het.  Hy speel tans in Frankryk vir Stade Rochelaise.
Afrikanerparty

Die **Afrikanerparty** was ’n Suid-Afrikaanse politieke party van 1941 tot 1951. 

## Geskiedenis 
duimnael|N.C. Havenga. Stigter van die Afrikanerparty.
[duimnael|[Nic Havenga en genl. J.B.M. Hertzog op 'n skip op pad terug na 'n Statebondskonferensie.]]
Op 4 September 1939 stem die meerderheid van die Suid-Afrikaanse parlement ten gunste van ’n oorlogsverklaring teen Duitsland. Teen die sin van die sittende premier J.B.M. Hertzog stem ook 'n  groot deel van sy regeringsparty Verenigde Party (VP) ten gunste van die oorlogsverklaring. Hertzog tree hierna as premier uit en word opgevolg deur Jan Smuts. Hertzog tree ook uit die VP en stig met sy aanhangers die Volksparty wat ten gunste van neutraliteit in die Tweede Wêreldoorlog was. 

In 1941 smelt die grootste deel van Hertzog se Volksparty saam met die Gesuiwerde Nasionale Party van Daniël François Malan en vorm die Herenigde Nasionale Party. Die hereniging was van korte duur. In 1941 verlaat Hertzog die politiek en sy belangrikste ondersteuners stig onder leiding van N.C. Havenga die **Afrikanerparty**.  

Ideologies het die Afrikanerparty en die Herenigde Nasionale Party nie baie van mekaar verskil nie. Die grootste verskil was dat die Afrikanerparty die Kleurlinge beskou het as deel van die Afrikaners. Volgens dié party was Kleurlinge en Afrikaners gelyke vennote. Dit is iets waarmee Malan hom nie kon versoen nie.

Voor die verkiesing van 1948 het die Herenigde Nasionale Party (HNP) van Malan en die Afrikanerparty 'n ooreenkoms gesluit waarvolgens die HNP in twaalf setels nie 'n kandidaat teen die AP sou stel nie en die AP insgelyks nie die HNP sou opponeer in die res van die setels nie. Die AP wen uiteindelik nege setels en die HNP bly in gebreke om op sy eie ’n volstrekte meerderheid in die Volksraad te kry. Die HNP en die AP vorm nou ’n koalisie. N.C. Havenga het adjunk-premier geword in die kabinet van Malan.
 
In 1951 smelt die AP en die HNP saam onder die naam **Nasionale Party**. Dit was nadat Malan, Havenga daarvan oortuig het dat die Kleurlinge dieselfde behoeftes het as die Blankes, maar dat die Kleurlinge apart van die Blankes moes ontwikkel.
 
Na die aftrede van Malan as premier in 1954 was Havenga vir ’n kort periode waarnemende premier (29 Oktober - 30 November 1954). Havenga slaag egter nie daarin om die opvolger van Malan te word nie, al was hy laasgenoemde se voorkeurkandidaat. Die parlement verkies Johannes Gerhardus Strijdom.

## Bronne 
* Winkler Prins Encyclopedie 1955, deur: red. Winkler Prins.
* Nuwe Geskiedenis van Suid-Afrika: T. Cameron. 1986, Human & Rousseau.
Gouda, Nederland

**Gouda** is 'n stad en munisipaliteit in die Nederlandse provinsie Zuid-Holland, geleë tussen Rotterdam en Utrecht. Die stad het 'n bevolking van 71&nbsp;000 (2012). Die stad het 'n ou binnestad en is bekend vir sy Goudakaas. Hier het ook die lekkerny Stroopwafel ontstaan.

## Verwysings 
## Eksterne skakels 
*  Amptelike webwerf van die munisipaliteit
*  Kaart van Gouda 
*  Toeriste inligting van Gouda
Vlaardingen

**Vlaardingen** is 'n stad en munisipaliteit in die Nederlandse provinsie Zuid-Holland. Dit is geleë teen die noordbank van die *Nieuwe Maas*-rivier, wes van Schiedam. Die munisipaliteit bestuur 'n gebied van 27 km², met sowat 71&nbsp;000 inwoners (2011).

## Geboortes 
*Wouter Bos (1963), politikus
*Kees van der Staaij (1968), politikus
Nijmegen

**Nijmegen** (uitgespreek [ˈnɛɪmeɣən]), (Nijmeegs: *Nimwèège*, Duits: *Nimwegen*) is ’n stad en munisipaliteit en die grootse stad in die Nederlandse provinsie Gelderland, en het ’n bevolking van ongeveer 163&nbsp;000 (2010).

Nijmegen is geleë in die ooste van Nederland, naby die grens van Duitsland. Die stad lê aan die suidelike oewer van die Waalrivier en suid van Gelderland se hoofstad Arnhem.

Nijmegen is internasionaal bekend vir sy universiteit (die Radboud Universiteit) en die sokkerspan NEC Nijmegen, wat in die hoogste nasionale klasse speel.

## Bekende boorlinge 
* Amira Willighagen (2004), operasangeres
* Eddie Van Halen (1955-2020), muskiant
* Henriette Pressburg (1788–1863), moeder van Karl Marx
* Hendrik VI, Keiser van die Heilige Romeinse Ryk (1165–1197)

750px|links|duimnael|Uitsig oor Nijmegen

## Eksterne skakels 
*  Amptelike webwerf
Caster Semenya

duimnael|Semenya tydens die Olimpiese Spele van 2012 in Londen

**Mokgadi Caster Semenya** OIB (* Ga-Masehlong, naby Polokwane, 7 Januarie 1991) is 'n Suid-Afrikaanse middelafstandatleet wat in die 800&nbsp;m-item spesialiseer. Sy het in hierdie baanitem Suid-Afrikaanse en wêreldkampioen geword.

Op 6 Julie 2010 het die Internasionale Vereniging van Atletiekfederasies (IAAF) toestemming verleen dat sy weer teen vroueatlete mag deelneem, na uitgerekte spekulasie oor haar geslag. Sy wen haar eerste wedloop na haar hertoetrede toe sy op 15 Julie 2010 gemaklik met 'n tyd van 2:04.22 by die Lappeenranta-spele in Finland wen.

Tydens die Olimpiese Somerspele van 2012 wen sy 'n silwermedalje in die 800&nbsp;m-wedloop, wat later deur die IOK opgegradeer is na goud. Semenya het by die openingseremonie die Suid-Afrikaanse vlag gedra.

Op 20 Augustus 2016 wen sy 'n goue medalje in die 800 m-wedloop by die Olimpiese Spele van 2016 in Rio de Janeiro, in 'n tyd van 1:55.28. 

## Titels 
* Olimpiese kampioen 800&nbsp;m – 2016
* Afrikakampioen 800&nbsp;m – 2015
* Wêreldkampioen 800&nbsp;m – 2009
* Suid-Afrikaanse kampioen 800&nbsp;m – 2009
* Afrika Jeugkampioen 800&nbsp;m – 2009
* Afrika Jeugkampioen 1500&nbsp;m – 2009

## Medaljes 
## Persoonlike rekords 
## Eerbetonings 
Semenya het tydens Vryheidsdag op 27 April 2014 die Orde van Ikhamanga in brons van die president ontvang.

## Verwysings 
## Eksterne skakels 
*  Caster Semenya se IAAF-profiel
PRAAG

**PRAAG** (**Pr**o-**A**frikaanse **A**ksie **G**roep) is 'n aktuele webwerf onder uitgawe van Dan Roodt en onder redaksie van Karin Roodt. Verskeie joernaliste skryf artikels en lewer insette vir die webtuiste, onder andere Gustav Venter (sportredakteur) en André Olivier (motors).

'n Aparte Engelse portaal is onder die domein praag.org bedryf.

## Verwysings 
## Eksterne skakels 
*  
*  (Dooie skakel), geargiveer: web.archive.org (2019/10/05) praag.org

### Verdere leesstof 
* 
*
Frans Viljoen

**Frans Viljoen** (gebore in Ficksburg, 22 Oktober 1982) is 'n Suid-Afrikaanse rugbyspeler wat al vir die Luiperds, Griekwas en Vrystaat rugby gespeel het.  Hy is tans by die Vrystaat Cheetahs waar hy hulle verteenwoordig in die Curriebeker en die Super 14.
Louis Strydom

**Louis Strydom** (* 21 Oktober 1980, Welkom) is ’n Suid-Afrikaanse rugbyspeler wat vir die Griffons, Valke, Blou Bulle, Goue Leeus en Vrystaat uitgedraf het.  Hy het in 2008-2009 vir die Franse klub Aviron bayonnais gespeel.

## Eksterne skakels 
*
Danwel Demas

**Danwel Demas** (gebore in Paarl, 15 Oktober 1981) is 'n Suid-Afrikaanse rugbyspeler wat sy land verteenwoordig het in die kleiner en korter weergawe van die spel (Sewesrugby).  Hy het ook al uitgedraf vir die Pumas, Blou Bulle en Boland Kavaliers in die Vodacombeker en die Vrystaat Cheetahs in die Curriebeker. Verder het hy 25 wedstryde in die Super 14-reeks gespeel, meestal vir die Cheetahs in 2009-2010.

## Eksterne skakels 
*Spelersprofiel op ESPN Scrum
*SA Rugbyprofiel
*Spelersprofiel op itsrugby.co.uk
Reno

**Reno** is die derde grootse stad in die Amerikaanse deelstaat van Nevada. In 2010 het die stad 'n bevolking van 225&nbsp;221 gehad.

## Geografie 
Reno is geleë in die weste van Nevada.
Patrick Swayze

**Patrick Swayze** (18 Augustus 1952 - 14 September 2009) was 'n Amerikaanse akteur, danser en sanger-liedjieskrywer. As jong man het hy in 1972 New York Stad toe getrek om formele dansopleiding aan die Harkness en Joffrey-balletskole te ontvang. Hy het bekendheid verwerf vir sy rolle in 'n romantiese hoofrol in die rolprente *Dirty Dancing* en *Ghost* en as Orry Main in die televisie minireeks *North and South*.  In 1991 is hy deur *People*-tydskrif aangewys as die aantreklikste man.

## Verwysings
Anajo

**Anajo** (IFA: [aˈnaːjo]) is 'n popgroep vanuit Augsburg in die vrystaat Beiere, Duitsland. Die lede is Oliver Gottwald op kitaar en stem, Michael Schmidt op baskitaar en Ingolf Nössner op die trommestel. Die groepsnaam het toevallig aan hulle gekom: die groep het 'n Italiaans-Duitse rolprent *Banana Joe* gekyk, maar aangesien die televisie stukkend was, was *ana Jo* die enigste leesbare gedeelte van die titel.

In 2004 het die groep hul debuutalbum *Nah Bei Mir* (Afrikaans: *Naby my*) op die Duitse plateëtiket Tapete Records vrygestel. Voordat hulle 'n platekontrak met Tapete onderteken het, het hulle 'n enkelspeler, "Ich Hol' Dich Hier Raus" (Afrikaans: *Ek haal jou hieruit*), vrygestel wat op die klingel van 'n Duitse televisieprogram, *Ein Fall für Zwei*, gebaseer was.

Die groep se tweede ateljeealbum, *Hallo, wer kennt hier eigentlich wen?* (Afrikaans: *Hallo, wie ken hier eintlik wie?*), is op 9 Februarie 2007 deur Tapete Records vrygestel. In aanloop tot die vrystelling het hulle 'n EP, *Spätsommersonne* (Afrikaans: *Laatsomerson*) vrygestel wat drie nuwe bane en twee regstreekse opnames bevat het. Die eerste enkelsnit van die nuwe album was "Wenn Du Nur Wüsstest" (Afrikaans: *As jy net geweet het*) wat saam met die sangeres Suzie Kerstgens van die Duitse groep Klee opgeneem is.

Die snit "Wenn Du Nur Wüsstest" is vir die Bundesvision-kompetisie ingeskryf om die staat Beiere te verteenwoordig, waar dit in die negende plek geëindig het.

Van Februarie 2007 tot Mei 2007 het Anajo 'n musiektoer met hul nuwe album deur Duits-Europa onderneem. Hulle het op vyftig konserte in Duitsland, Oostenryk en Switserland opgetree.

Op die 20ste September 2007 is Anajo deur die Beierse regering die *Bayrische Musiklöwe*-toekenning (Afrikaans: *Beierse Musiekleeu*) toegeken in die kategorie vir beste Beierse indiegenre groep.

## Diskografie 
### Albums 
* *Nah bei mir* (Oktober 2004, Tapete Records/Indigo)
* *Hallo, wer kennt hier eigentlich wen?* (Februarie 2007, Tapete Records/Indigo)
* *Anajo und das Poporchester* (November 2009, Tapete Records/Indigo)
* *Drei* (Februarie 2011, Tapete Records/Indigo)

### Enkelspelers/EP's 
* *Ich hol Dich hier raus* (Mei 2004, CD-enkelspeler, Tapete/Indigo)
* *Monika Tanzband* (April 2005, CD-enkelspeler, Tapete/Indigo)
* *Spätsommersonne* (September 2006, EP, Tapete Records)
* *Wenn du nur wüsstest* (Januarie 2007, CD-enkelspeler, Tapete/Indigo)
* *Hotelboy* (Desember 2007, CD-enkelspeler, Tapete/Indigo)

### Ander 
* *Pop und die Welt* (1999, Demo)
* *Geboren für die Stadt* (2000, Demo)
* *Tanz Tanz Band* (2002, Demo)
* *Vorhang auf* (2003, Demo)

## Eksterne skakels 
* Amptelike webwerf 
* MySpace-profiel
Augsburg

**Augsburg** (Duits: [ˈaʊksbʊʁk], ; Frans: *Augsbourg*, Italiaans: *Augusta*, Latyn: *Augusta Vindelicorum*) is die tweede oudste stad (ná Trier) in Duitsland. Met 'n bevolking van sowat 270&nbsp;000 is die stad ook die derde grootste in Beiere. Die stad lê in die suide van Duitsland, in die deelstaat Beiere. Die Historiese waterbestuur van Augsburg is in 2019 deur Unesco as 'n wêrelderfenisgebied gelys.

Augsburg was een van die gasheerstede tydens die Vrouesokkerwêreldbeker 2011.

## Sien ook 
* Lys van Wêrelderfenisgebiede

## Eksterne skakels 
*  
*  Amptelike webwerf
*   Amptelike Unesco-bladsy
*
Trzeszczyna

**Trzeszczyna** (Duits: *Heinrichsfelde*, uitspraak: [tʂɛʂˈt​͡ʂɨna]) is 'n nedersetting in Gmina Łobez, binne die Distrik van Łobez, in die woiwodskap Wes-Pommere, in die noordweste van Pole. Dit lê sowat vyf kilometer noord van Łobez en 73&nbsp;km noordoos van die plaaslike hoofstad Stettyn. Trzeszczyna is 'n deel van die sołectwo van Dalno. Die dorp het 'n bevolking van 40 mense.

Die nedersetting het ontwikkel as gevolg van 'n samesmelting van die plase wat aan 'n handelaar uit Łobez, genaamd Borchardt, behoort het. Voor 1945 was die gebied deel van Duitsland. Tussen 1975 en 1998 was Trzeszczyna 'n deel van die Woiwodskap van Stettyn.

## Verwysings
Tuisblad/Vakgebiede/Geografie

**Geografie** - **Geologie**
Suid-Afrika Namibië Botswana Eswatini Lesotho Mosambiek  Zimbabwe

Afrika Suider-Afrika Amerika Antarktika Asië Europa Oseanië

Rusland Turkye Verenigde State van Amerika

Lande Baaie Berge Eilande Mere Oseane Riviere Woestyne
Tuisblad/Vakgebiede/Wetenskap

**Wetenskap**
Biologie Chemie Filosofie Fisika Natuurwetenskap Sielkunde Sosiologie Sterrekunde  Wiskunde
Basel

**Basel** (Duits: *Basel*, [ˈbaːzl̩], ; Frans: *Bâle*, [bɑl]; Italiaans: *Basilea*, [baziˈlɛːa]; Romansch: *Basilea*, [baziˈleːɐ], ; Latyn: *Basilia*, ; Engels: *Basel* of *Basle*; Nederlands: *Bazel*) is die derde grootse stad in Switserland naas Zürich en Genève met 'n bevolking van byna 174&nbsp;000 (2020). Die drielandestad lê in die noordweste van die land, aan die grens met Duitsland (die stad Weil am Rhein) en Frankryk (die nedersettings Saint-Louis en Huningue). Die Rynrivier vloei deur die stad.

duimnael|links|Kaart van Basel met die drielandepunt Duitsland, Frankryk en Switserland
In die stad word 'n vorm van die Nederalemanniese Duitse dialek gepraat, die Baselduitse subdialek wat verwant is aan die nabygeleë Elsasser Duitse subdialek maar verder 'n taalenklawe vorm in die Hoogalemanniese Duitse dialekgebied.

In 1529 het die Reformasie ingang in Basel gevind. Later, in 1897, het Basel danksy die inisiatief van die Oostenrykse joernalis Theodor Herzl as gasheerstad van die eerste Sionistiese Wêreldkongres opgetree wat vir die stigting van 'n Joodse staat in Palestina gepleit het. Dit was een van die gasheerstede tydens die FIFA Sokker-Wêreldbekertoernooi in 1954.

## Verwysings 
## Eksterne skakels 
*  
*     Amptelike webwerf
Miskolc

**Miskolc** (uitgespreek  [ˈmiʃkolts], Pools: *Miszkolc*, Slowaaks: *Miškovec*) is die vierde grootse stad (ná Boedapest, Debrecen en Szeged) in Hongarye, en het 'n bevolking van 168&nbsp;075 in 2011 gehad.

## Geografie 
Die stad lê in die noord-ooste van die land en nabygeleë dorpe sluit in Eger en Encs.
Karpate

duimnael|'n Kaart van die Karpate wat uitstaan as 'n donker strook begrens deur woude

Die **Karpatiese Gebergte** (Pools, Slowaaks en Tsjeggies: *Karpaty*; Oekraïens: Карпати, *Karpaty*; Roemeens: *Carpați*; Hongaars: *Kárpátok*; Serwies: Карпати, *Karpati*) is 'n hooggebergte in Sentraal-, Oos- en Suidoos-Europa. Die Karpate word verdeel in die Beskide (met die Bieszczady), die Woudkarpate, die Oos-Karpate en die Suid-Karpate. Die gebergte is geleë in Hongarye, Oekraïne, Pole, Roemenië, Serwië, Slowakye en Tsjeggië. Die Karpate vorm 'n meer as&nbsp;1300&nbsp;km lange en 100–350&nbsp;km wye boog, wat na die weste geopen is en naby Bratislava as voortsetting van die Alpe begin en weer in Noordwes-Serwië eindig. Die gebergte se hoogste deel vorm die Tatra met Gerlachovský štít (2&nbsp;655&nbsp;m) aan die grens tussen Pole en Slowakye, gevolg deur die Suid-Karpate met Moldoveanu (2&nbsp;544&nbsp;m) in Roemenië. In die Karpate ontspring riviere soos Dnister, Proet, Siret, Tisza en Vistula.

## Eksterne skakels 
*  
*
Lachine

**Lachine** [la.ʃin] is een van 19 arrondissemente of administratiewe distrikte van Montreal in die Kanadese provinsie Quebec. Voor die administratiewe hervormings van 2002, waartydens Lachine by Montreal ingesluit is, het dit as 'n selfstandige munisipaliteit bestaan wat met die samesmelting van twee stede, Lachine en Saint-Pierre, in 2000 gevorm is.

Lachine, wat in die suidweste van Montreal-eiland en aan die boloop van die Lachine-kanaal geleë is, het in die tydperk van Nieu-Frankryk ontstaan; die eerste landregte in die gebied is in 1667 gevestig. Gedurende die Britse heerskappy is die Lachine-kanaal in 1824 geopen wat saam met die bou van 'n spoorwegverbinding in 1847 die aanleiding tot die ontwikkeling van Montreal as Kanada se vernaamste nywerheidsentrum gegee het.

Classé, die bekendste Kanadese vervaardiger van hoëtroutoerusting, het sy hoofkwartier in Lachine.